ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን፡ ፖሊስ ኣብ ልዕሊ ተቓወምቲ ሱዳን መንብዒ ጋዝ ነዚሑ 24 ታሕሳስ 2018 ምንጪ ስእሊ, Reuters መግለጺ ስእሊ, እቲ ዓመጽ ንተኸታተልቲ ሓሙሽተ መዓልታት ቐጺሉ'ሎ ኣብቲ ዝሓለፈ ሰሙን፡ ኣብ ሱዳን ኣንጻር መንግስቲ ዝተልዓለ ተቓውሞ፡ ኣብ መላእ እታ ሃገር ይላባዕ ኣሎ። ፖሊስ ድማ ኣብ ልዕሊ እቶም ሰልፊ ተቓውሞ ዘካይዱ ዘለው ሰባት፡ መንብዒ ጋዝ ተጠቒሙ። ትማሊ ሰንበት ብኣማኢት ዝቑጸሩ ሰልፈኛታት፡ ኣብ ጥቓ ከተማ ካርቱም ዝርከብ ስታዲየም፡ መገዲ ዓጽዮም ውዒሎም። ተቓወምቲ ካብ ሮቡዕ ጀሚሩ ኣብ ዝተኻየደ ናዕቢ 22 ሰባት መይቶም። ሓለፍቲ ስራሕ መንግስቲ ሱዳን ግን እዚ ቑጽሪ የትሕትዎ። ናዕቢ ሱዳን፡ ብምኽንያት ወሰኽ ዋጋ ባንን ነዳድን'ዩ ተላዒሉ። ኣብቲ ዝሓለፈ ዓመት፡ ዋጋ ገለ ጠለባት ብዕጽፊ ክውስኽ እንከሎ፡ ዝቕባበ ዋጋ ናብ 70 ሚኢታዊት ተጸጊዑ ይርከብ። ሓካይም'ውን እንተኾኑ፡ ኣብ ልዕሊ ፕረዚደንት ሱዳን ዑመር ኣል-በሽር ጸቕጢ ንምሕዳር፡ ካብ ሎሚ ጀሚሮም ገለ ኣባላቶም ናብ ሰልፊ ከም ዝወጽኡ ተዛሪቦም። ኣብ ሱዳን ጎነጽ ዝተሓወሶ ናይ ተቓውሞ ሰልፍታት ይካየድ ኣሎ ኣብ ሱዳን ኣንጻር መንግስቲ ዝተልዓለ ተቓውሞ በርቲዑ መራሒ ሱዳን ነበር ፊልድ ማርሻል ሱዋር ኣልዳሃብ ዓሪፉ እንታይ'ዩ እቲ ምዕባለ?
